[Video] Lizz Meiring en Marion Holm oor die TBFLizz Meiring en Marion Holm gesels oor die Teaterbystandsfonds. Foto: Burger Meyer Die Teaterbystandsfonds (TBF), ŉ liefdadigheidsfonds wat vrywillig deur mense in die vermaakbedryf geadministreer word, het vanjaar ŉ draai by Aardklop gemaak. Die fonds se doel is om alle werkers in die vermaaklikheidsbedryf wat nie meer aktief daarin is nie, by te staan met onder meer ’n maandelikse toelae, asook mediese en begrafniskoste. Dit is van toepassing op diegene wat weens die aard van hul werk nie voldoende voorsorg, soos mediese en pensioenvoordele, vir hulself kon tref nie. Talle bekendes soos Hannes Muller, Rocco de Villiers en Marion Holm het tydens die fees by die TBF-stalletjie op die feesterrein ŉ draai gemaak. Maroela Media het met Lizz Meiring, bestuurslid van die TBF, oor dié fonds gesels en Marion deel ook haar mening waarom sy dink dit belangrik is om die fonds te ondersteun. Vir meer oor die TBF kliek hier of besoek sy Facebook-blad